Agota Kristof

Agota Kristof ou Ágota Kristóf, nada en Csikvánd o 30 de outubro de 1935 e finada en Neuchâtel o 27 de xullo de 2011, foi unha escritora húngara. Residiu en Suíza e escribiu en lingua francesa.

 Traxectoria 
Marchou do seu país con 21 anos, cando a revolución húngara foi asolagada polas tropas do pacto de Varsovia, marchando co seu marido (profesor de historia na escola) e a súa filla de 4 meses a Neuchâtel. Logo de 5 anos traballando nunha fabrica, separouse do seu marido e deixou o traballo, comezando a estudar francés e a escribir nese idioma.

 Obras 
Os seus primeiros pasos como escritora foron no ámbito da poesía e o teatro (John et Joe, Un rat qui passe), malia ser unha das facetas da súa obra con menor impacto. En 1986 aparece a súa primeira novela, O gran caderno. A secuela titulada Le Preuve chegou 2 anos despois. En 1991 apareceu a terceira parte, Le Troisième mensonge.

Agota Kristof recibiu o premio europeo á literatura francesa por O gran caderno, sendo esta obra traducida a máis de 30 idiomas.

 Véxase tamén 
 Bibliografía 
 O gran caderno (Le Grand Cahier, 1986); Traducida ó galego por Marga Rodríguez Marcuño (ISBN 84-8302-496-9).
 La Preuve (1988);
 Le Troisième mensonge (1991);
 L'Heure grise et autres pièces (1998);
 Onte (Hier, 1995); Traducida ao galego por Isabel García Fernández (ISBN 978-84-936413-7-5).
 L’analphabète (2004);
 C'est égal (2005);

Categoría:Escritores de Hungría
Categoría:Escritores en lingua francesa
Categoría:Nados no condado de Győr-Moson-Sopron
Categoría:Nados en 1935
Categoría:Finados en 2011